Document ID: 31982R3219

*****
ΚΑΝΟΝΙΣΜΟΣ (ΕΟΚ) αριθ. 3219/82 ΤΗΣ ΕΠΙΤΡΟΠΗΣ
της 30ής Νοεμβρίου 1982
περί διορθώσεως του κανονισμού (ΕΟΚ) αριθ. 2923/82 περί τροποποιήσεως των κανονισμών (ΕΟΚ) αριθ. 368/77 και (ΕΟΚ) αριθ. 443/77 όσον αφορά τις μεθόδους μετουσιώσεως του αποκορυφωμένου γάλακτος σε σκόνη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 7 παράγραφος 5,
Εκτιμώντας:
ότι ο κανονισμός (ΕΟΚ) αριθ. 2923/82 (3), έχει τροποποιήσει τον κανονισμό (ΕΟΚ) αριθ. 368/77 (4), όπως τροποποιήθηκε τελευταία από τον κανονισμό (ΕΟΚ) αριθ. 2924/82 (5), όσον αφορά τις μεθόδους μετουσιώσεως του αποκορυφωμένου γάλακτος σε σκόνη· ότι συνεπεία λάθους το κείμενο της τροποποιήσεως αυτής δεν είναι σύμφωνο σε ένα σημείο με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων· ότι είναι, κατά συνέπεια, αναγκαίο να γίνει διόρθωση του κειμένου του κανονισμού (ΕΟΚ) αριθ. 2923/82,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο σημείο 3 Γ του παραρτήματος του κανονισμού (ΕΟΚ) αριθ. 2923/82, το δεύτερο εδάφιο αντικαθίσταται από το εξής κείμενο:
«Στην ελάχιστη περιεκτικότητα που αναφέρεται στις συνταγές της παραγράφου 2 δεν εφαρμόζονται τα ανεκτά όρια σφάλματος που αναφέρονται στις διατάξεις που θεσπίζονται σύμφωνα με την οδηγία 79/373/ΕΟΚ του Συμβουλίου της 2ας Απριλίου 1979 περί εμπορίου των συνθέτων ζωοτροφών».
Άρθρο 2
Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 30 Νομεβρίου 1982.

Labels: 17